ANEXA NR.1 LA H.C.L. NR. 177/20.11.2025

ACT CONSTITUTIV AL
ORGANIZAȚIEI DE MANAGEMENT AL DESTINAȚIEI TECHIRGHIOL

ART.1 ASOCIAȚII:
1. U.A.T. Oraș Techirghiol, prin Consiliul Local al Orașului Techirghiol, cu sediul pe strada Doctor Victor Climescu, nr.24, cod 906100, cod fiscal 4300540, reprezentat de domnul Iulian-Constantin Soceanu, în calitate de primar, legal împuternicit în acest scop prin Hotărârea de Consiliul Local nr.147 din data de 10.10.2024.
2. Complex Balnear și de Recuperare C.A.A. S.R.L., cu sediul în orașul Techirghiol, str. Dr.Victor Climescu,nr.40A, județul Constanța, reprezentat legal prin Septimiu-Sebastian Bourceanu.
3. SC Cabinet Stomatologic LADENT S.R.L., cu sediul în Techirghiol, bulevardul Victoriei, cod poștal 906100, județul Constanța reprezentat prin Mihai Cârlan.
s-au asociat și au înființat Organizația de Management al Destinației Techirghiol, numită în continuare O.M.D. TECHIRGHIOL, în conformitate cu prevederile Ordonanței Guvernului nr.58/1998 privind organizarea și desfășurarea activității de turism în România, aprobată cu modificări și completări prin Legea nr.755/2001, Ordonanței nr.15 din 23 august 2017 pentru modificarea și completarea Ordonanței Guvernului nr.58/1998 privind organizarea și desfășurarea activității de turism în România aprobată ărin Legea 275/2018, precum și ale Ordonanței Guvernului nr.26/2000 cu privire la asociații și fundații, aprobată cu modificări și completări prin Legea nr.246/2005, cu modificările și completările ulterioare.

ART.2 DENUMIREA:
	Denumirea O.M.D-ului este de “ORGANIZAȚIA DE MANAGEMENT AL DESTINAȚIEI TECHIRGHIOL“, numită în continuare “O.M.D. TECHIRGHIOL“, conform dovezii privind disponibilitatea denumirii nr.222296 din 28.05.2025, eliberată de Ministerul Justiției.

ART.3 SEDIUL:
1. O.M.D. Techirghiol își are sediul social în Orașul Techirghiol, Județul Constanța, str. Doctor Victor Climescu, nr.24, camera 1, sediul Primăriei.
2. Sediul social este atribuit în folosință gratuită de Consiliul Local al Orașului Techirghiol prin Hotărârea Consiliului Local nr.95/26.06.2025.

ART.4 DURATA:
1. O.M.D. Techirghiol se constituie pe o perioadă de timp nedeterminată, începănd cu data înregistrării în Registrul Asociațiilor și Fundațiilor deschise la Judecătoria Constanța.

ART.5 O.M.D. TECHIRGHIOL ÎȘI PROPUNE CA SCOP:
Planificarea, implementarea și realizarea politicii de dezvoltare turistică a destinației, gestionarea coordonată a componentelor destinației turistice Techirghiol și asigurarea realizării politicii de marketing, în scopul dezvoltării și valorificării potențialului touristic al destinației turistice, prin coalizarea organizațiilor patronale, a angajatorilor interesați și a factorilor interesați, urmărind:
1. Coordonarea autorității locale și a sectorului privat din domeniul turismului din destinația Techirghiol, pentru realizarea unui management durabil și, ca urmare, a unei dezvoltări durabile.
2. Elaborarea unui plan de dezvoltare turistică a destinației Techirghiol.
3. Realizarea și coordonarea politicii de marketing a destinației turistice Techirghiol, inclusiv promovarea destinației turistice, în acord cu viziunea comunității locale și în coerență cu potențialul de tara.
4. Elaborarea și operaționalizarea unui sistem minimal de monitorizare a impactului economic, social și cultural al activităților turistice asupra comunității locale.
5. Elaborarea planurilor integrate de devoltare turistică, ținând cont de caracterul specific al destinației turistice Techirghiol.
6. Acordarea suportului necesar pentru elaborarea, finanțarea și implementarea strategiilor naționale, regionale și locale de dezvoltare a turismului în zona destinației.
7. Inițierea și dezvoltarea de proiecte cu finanțare europeană, națională, regională și locală.
8. Identificarea de măsuri de diminuare a sezonalității activității turistice.
9. Inventarierea periodică a patrimoniului turistic al destinației turistice și elaborarea unor măsuri de conservare a acestuia.
10. Elaborarea unei politici și a unor reglementări privind amenajarea turistică a teritoriului, cu caracter durabil.
11. Organizarea unui sistem de suport și de promovare a durabilității întreprinderilor turistice.
12. Implicarea alături de autoritățile, instituțiile publice și structurile competente, în organizarea unui sistem de monitorizare, prevenire și intervenție în materie de criminalitate, sănătate și securitate a vizitatorilor.
13. Acordarea sprijinului pentru dezvoltarea infrastructurii turistice, în scopul creșterii gradului de satisfacție al vizitatorilor destinației.
14. Organizarea și/sau acordarea sprijinului pentru coordonarea, dezvoltarea și managementul evenimentelor, în destinația turistică.
15. Acordarea sprijinului pentru dezvoltarea și managementul atracțiilor turistice.
16. Coordonarea activităților centrelor de informare turistică de pe teritoriul destinației turistice Techirghiol.
17. Stabilirea, implementarea și monitorizarea standardelor de calitate pentru serviciile de turism și agrement în zonă, în cazul când acestea sunt mai stringente decât standardelee naționale sau internaționale.
18. Culegerea, analiza și raportarea datelor relevante, conform cerințelor stabilite de autoritatea centrală cu atribuții în turism.
19. Arhivarea informațiilor despre activitățile desfășurate de Asociație, precum și a datelor, analizelor și a rapoartelor statistice relevante, pentru a se putea face analiza pe termen lung a activității O.M.D.-ului și a se putea aprecia impactul real al acestor activități.
20. Gestionarea mărcii zonei respective.
21. Consilierea antreprenorilor în domeniul dezvoltării afacerilor în turism.
22. Monitorizarea dezvoltării turismului în destinația turistică Techirghiol.
23. Alte atribuții, în concordanță cu politica de dezvoltare turistică integrată și cu politica de marketing a destinaței turistice.

ART.6  REALIZAREA ACESTUI SCOP VA FI URMĂRITĂ PRIN ÎNDEPLINIREA UNOR OBIECTIVE, CUM AR FI:
1. Crearea, implemantarea, dezvoltarea și urmărirea eficienței managementului destinației turistice Techirghiol.
2. Inițierea și/sau organizarea activităților de promovare a destinației, prin editarea, producerea și distribuirea de materiale publicitarea integrate, care să se alăture promovării individuale, precum și a activităților de marketing turistic, conform programelor de dezvoltare turistică din zona destinației Techirghiol.
3. Elaborarea strategiei de dezvoltare a turismului în zona destinației, monitorizarea și actualizarea acesteia, în situația în care autoritatea locală a realizat deja una.
4. Crearea unei oferte turistice integrate la nivelul destinației turistice.
5. Identificarea resurselor financiare, inclusiv programe de finanțare a unor proiecte noi din domeniul turismului.
6. Inventarierea resurselor materiale, spirituale, naturale, culturale, istorice și sociale din zona destinației și crearea unei baze de date integrate.
7. Inventarierea anuală a problemelor cu care se confruntă fiecare destinație din punct de vedere al infrastructurii, mobilier urban etcetera și stabilirea unui plan de obiective/măsuri ce decurg din acestea.
8. Având în vedere scopul declarat al O.M.D-ului, de conservare a resurselor naturale și antropice din destinație, de asigurare a durabilității și sustenabilității destinației turistice integrate, O.M.D. Techirghiol va aviza:
· structura rețelei de activități comerciale și culturale cu caracter sezonier care urmează să se desfășoare în fiecare sezon pe raza Orașului Techirghiol (altele decât unitățile de turism clasificate);
9. Inițierea și susținerea inițiativelor de devoltare a destinațiilor turistice.
10. Alcătuirea unei baze de date care să cuprindă propunerile de proiecte din domeniul turismului, la nivelul zonei destinației și stabilirea unor priorități.
11. Relaționarea Centrelor de Informare Turistică din zona destinației, optimizarea activității acestora precum și facilitarea creării unei rețele a acestor centre.
12. O.M.D. Techirghiol va putea să realizeze, cu aprobarea Consiliului Local al Orașului, activități specifice de întreținere a domeniului public în destinația turistică integrată Techirghiol.
13. O.M.D. Techirghiol va putea să concesioneze, cu aprobarea Consiliului Local al Orașului, bunuri și servicii din destinația turistică, în interesul strict al dezvoltării și promovării destinației turistice integrate Techirghiol.
14. Încurajarea și implementarea inițiativelor, practicilor, programelor și proiectelor din domeniul turismului durabil.
15. Încurajarea și sprijinirea inițiativelor pentru elaborarea de oferte educaționale specifice turismului.
16. Atragerea și facilitarea investițiilor în domeniul turismului din zona destinației, care urmează linia strategică de dezvoltare durabilă impusă de strategiile de dezvoltare generale sau sectoriale.
17. Protejarea, conservarea și întreținerea mediului natural, a ariilor naturale protejate și a patrimoniului cultural, istoric și turistic din zona destinaței.
18. Inițierea de acțiuni de conștientizare și informare a populației cu privire la necesitatea protecției naturii și al rolului ariilor naturale protejate.
19. Promovarea ariilor naturale protejate de interes comunitar, național și local și folosirea potențialului turistic al acestora în contextul dezvoltării turismului în zona destinației.
20. Organizarea și participarea la evenimente, târguri și conferințe pentru promovarea integrată a destinației turistice.
21. Cooperarea și/sau afilierea cu/la organisme interne și/sau internaționale pentru promovarea integrată a oportunităților turistice din zona destinației și pentru a obține informații, consultanță și sprijin din partea acestor organisme.
22. Informarea membrilor O.M.D-ului despre modificările legislative din domeniul turismului.
23. Încurajarea cooperării între membri în cadrul O.M.D-ului, precum și cooperarea între membri și terți din industria turismului și a ospitalității.
24. Valorificarea oportunităților turistice, dezvoltarea și promovarea diferitelor forme de turism (cultural, de agrement, de aventură, ecoturism, agroturism, de afaceri, de weekend-uri etc.).
25. Asigurarea pregătirii membrilor, a angajaților proprii și a altor operatori în turism din zona destinației, în vederea îmbunătățirii serviciilor turistice oferite de aceștia, precum și pentru crearea de noi locuri de muncă.
26. Dezvoltarea durabilă și promovarea produselor, a valorilor tradiției și ale culturii, a tursimului din zona destinației, promovarea excelenței în domeniul agriculturii, a meșteșugurilor tradiționale, în vederea creșterii competivității în acest domeniu și a dezvoltării mediului rural.
27. Participarea efectivă la programele și proiectele de realizare a obiectivelor în sectorul de turism, conform strategiilor de dezvoltare locale, județene și naționale.
28. O.M.D. Techirghiol poate înființa societăți comerciale ale căror dividende, dacă nu se reinvestesc în aceste societăți, se vor folosi pentru realizarea scopului O.M.D-ului.
29. O.M.D. Techirghiol poate desfășura orice alte activități economice directe, dacă acestea au caracter accesoriu și au legătură strânsă cu scopul principal al ei, în conformitate cu art.48 al OG 26/2000, care prevede: “Asociațiile și fundațiile pot desfășura orice alte activități economice directe, dacă acestea au caracter accesoriu și sunt în strânsă legătură cu scopul principal al persoanei juridice“.

ART.7
1. Patrimoniul O.M.D-ului este compus din bunurile și resursele proprii, necesare acoperirii cheltuielilor de organizare, funcționare și desfășurării activităților proprii, pe de o parte, și din dreptul de folosință gratuită asupra bunurilor din domeniul public sau privat al asociațiilor, acordat sau ce va fi acordat O.M.D-ului de către asociațo, pe de altă parte.
2. Patrimoniul inițial al O.M.D-ului este de 55.000 lei, constituit din contribuția în numerar a asociaților, după cum urmează:
•	U.A.T. Oraș Techirghiol, prin Consiliul Local al Orașului Techirghiol, 50.000 lei.
•	Complexul Balnear și de Recuperare C.A.A. S.R.L., 2.500 lei.
•	SC Cabinet Stomatologic LADENT S.R.L., 2.500 lei.
3. Patrimoniul inițial al O.M.D-ului include și dreptul de folosință gratuită, pe termen de (4) ani, al următoarelor bunuri, aparținând domeniului public al asociaților: sediul social al O.M.D. Techirghiol, din incinta Primăriei Techirghiol, strada Doctor Victor Climescu, nr.24, cam.1.
4. Patrimoniul poate fi mărit și prin donațiile făcute de persoane fizice sau juridice. Operațiunile cu privire la patrimoniu se vor face prin cont deschis în bancă și numai cu semnăturile autorizate, ale căror specimene de semnătură au fost depuse la bancă.

ART.8 SURSELE DE VENIT ALE O.M-D-ULUI SUNT URMĂTOARELE:
1. Contribuțiile asociaților la formarea patrimoniului initial, în modalitatea prezentata la art.7 alin.2;
2. Cotizațiilor anuale ale membrilor fondatori vor fi stabilite ulterior de către Consiliul Director, după constituirea legală a Organizației de Management al Destinației.
3. Cotizațiile anuale ale membrilor cu drept de vot vor fi stabilite ulterior de către Consiliul Director, după constituirea legală a Organizației de Management al Destinației.
4. Alte contribuții de la bugetele locale ale unităților administrative-teritoriale membre.
5. Taxa de Dezvoltare și Promovare colectată le nivelul destinației turistice de către Orașul Techirghiol va constitui o cotizație a U.A.T. Techirghiol la Asociație, în baza art.20, lit.i, din O.G nr.58/1998, care prevede: “Consiliile locale, consiliile județene și Consiliile Generale ale municipiilor au următoarele atribuții în domeniul turismului: 
i) să asigure sursele de finanțare necesare funcționării organizației de management al dentinației, din taxele special instituite în temeiul prevederilor art.484 din Legea nr.227/2015, cu modificările și completările ulterioare, și/sau din alte nume colectate în scopul promovării și dezvoltării turismului.“ completat de art.I pct.4 din Legea nr.275/2018.
6. Resurse obțiunute de la bugetul de stat sau de la bugetele locale.
7. Venituri rezultate din activități econimice directe proprii, în condițiile legii.
8. Dividendele societăților comericiale înființate de asociație.
9. Resurse obținute din finanțări nerambursabile conform legilor în vigoare.
10. Organizarea de conferințe, simpozioane, ateliere și alte manifestări specific, în nume propriu sau în colaborare cu alte organizații.
11. Dobânzile și dividendele rezultate din plasarea sumelor disponible, în condițiile legii.
12. Donații, sponsorizări sau legate.
13. Orice alte surse de venituri prevăzute de lege sau de prezentul statut.
ART.9 O.M.D. TECHIRGHIOL ARE UN BUGET PROPRIU DE VENITURI ȘI CHETUIELI. SITUAȚIILE FINANCIARE SE ÎNTOCMESC ȘI SE PUBLICĂ ÎN CONFORMITATE CU LEGISLAȚIA ÎN VIGOARE.
Cheltuielile O.M.D-ului pot cuprinde, fără a se limita la următoarele:
· cheltuieli directe și indirecte pentru realizarea programelor și obiectivelor Asociației;
· cheltuieli tehnico-administrative;
· achiziționarea de echipamente și material de birotică;
· achiziționarea de material documentare, programe de calculator;
· cotizații la Organizații Naționale și Internaționale;
· facilități oferite membrilor legate de desfășurarea diferitelor activități ale O.M.D-ului;
· organizarea de conferințe, seminarii, cursuri, întâlniri de lucru, reuniuni etc;
· diferite ajutoare acordate membrilor în situații deosebite;
· indemnizații, prime și premii;
· chirii, dobânzi, taxe, comisioane bancare;
· burse, cazare, masa, transport;
· angajarea prin contracte pe termen limitat/nelimitat de juriști, avocați, contabili, experți, colaboratori externi etc;
· alte cheltuieli;

I.CONDUCERE, ADMINISTRARE ȘI CONTROL
ART.10 ORGANELE DE CONDUCERE, ADMINISTRATE ȘI CONTROL ALE ORGANIZAȚIEI SUNT:
· Adunarea Generală, denumită în continuare AG;
· Consiliul Director, denumit în continuare CD;
· Cenzorul;
· Directorul executiv;

I.I. ADUNAREA GENERALĂ
ART.11 Adunarea Generală este organul suprem de conducere al O.M.D-ului, format din toți reprezentanții asociațiilor, membrii cooptați, membrii asociați și membrii de onoare, desemnați prin hotărârea autorităților deliberative ale acestora.
	În cazul în care prin votul membrilor nu se ajunge la adoptarea unei hotărâri, se va convoca o Comisie de evaluare și mediere formată din 4 membri: 2 reprezentanți din partea U.A.T. Oraș Techirghiol și 2 reprezentanți din partea partenerilor privați.
I.II. ADMINISTRAREA ORGANIZAȚIEI
ART.12 Consiliul Director, format din cinci membrii, numiti pe o perioadă de patru ani (mandat care poate fi reconfirmat printr-o nouă desemnare) denumit generic CD, este organul strategic de conducere al O.M.D-ului, format din:
· Un președinte (reprezentant al oricărui membru fondator);
· Un prim vicepreședintele (reprezentant al Consiliului Local aprobat prin H.C.L);
· Doi membri (reprezentanți ai U.A.T. Oraș Techirghiol);
· Un membru (reprezentant al celui de-al treilea membru fondator);
Numărul membrilor din Consiliul Director, persoanelor desemnate și durata mandatului pot fi modificate prin hotărâri ale fondatorilor.

ART.13
1. Consiliul Director are următoarele atribuții:
a) stabilește strategiile și politica O.M.D-ului pentru a duce la îndeplinirea scopului și obiectivele O.M.D-ului, astfel cum sunt prevăzute în prezentul Statut;
b) organizează convocarea Adunării Generale și pregătește agenda acestia;
c) supune aprobării Adunării Generale rapoarte de activitate, proiectul de buget și execuția bugetară;
d) hotărăște angajarea patrimoniului O.M.D-ului și dă socoteală de actele sale în fața Adunării Generale;
e) aprobă acceptarea donațiilor și legatelor condiționate;
f) recrutează, selecționează și angajează Directorul Executiv al O.M.D-ului;
g) aprobarea organigramei și a politicii de personal a O.M.D-ului, inclusive a organizării comisiilor/comitetelor;
h) aprobă grila de salarizare a personalului încadrat cu contract de muncă și nivelul remunerației colaboratorilor;
i) îndeplinește atribuțiile stabilite de către Adunarea Generală;
j) modifică sediul Organizației, cu mandatare din partea AGA;

2.În îndeplinirea atribuțiilor sale, Consiliul Director va putea folosi și personal remunerat.

ART.14 PREȘEDINTELE ARE URMĂTOARELE ATRIBUȚII:
1. Acționează în conformitate cu strategia și politica propusă de Consiliul Director.
2. Reprezintă Asociația în relațiile cu terții și în acțiunile în justiție.
3. Încheie, în numele și pe seama O.M.D-ului, acte juridice de dispoziție sau administrare.
4. Prezidează ședințele Adunării Generale și ale Consiliului Director.
5. Exercită întreaga sa autoritate și competență pentru a determina înfăptuirea scopului și obiectivelor O.M.D-ului.
6. Îndeplinește orice alte atribuții stabilite de Adunarea Generală în sarcina sa.

ART.15 DIRECTORUL EXECUTIV ESTE SELECȚIONAT PE BAZA PROCEDURII DE SELECTARE, APROBATE DE CONSILIUL DIRECTOR, CARE PRESUPUNE, CEL PUȚIN URMĂTOARELE:
1. Formarea profesională – studii superioare, atestare în management, alte calificări/specializări.
2. Experianță profesională în administrația publică sau privată de minim 2 ani sau experianșă pe minim un proiect de management al destinației turismului.
3. Experiență profesională în managementul turismului constituie un criteriu de departajare.
4. Capacitate profesională.
5. Aptitudini și competențe sociale.
6. Competențe și aptitudini de utilizare ale calculatorului.
7. Proiect privind Viziunea de Dezvoltare a Destinației Turistice Techirghiol.
8. Cunoștințe avansate de limbă engleză.

ART.16 DIRECTORUL EXECUTIV ARE URMĂTOARELE ATRIBUȚII:
1. Coordonează, conduce și controlează aparatul de execuție.
2. Este responsabil de îndeplinirea Planului de acțiuni anual și de atingerea obiectivelor trasate de Consiliul Director, cu încadrarea în bugetul de venituri și chetuieli aprobat de Consiliul Director.
3. Elaborează și propune spre aprobarea CD Bugetul anual de venituri și cheltuieli, aferent Planului de acțiuni trasat.
4. Răspunde direct în fața Consiliului Director și a Președintelui.
5. Propunere spre aprobarea Consiliului Director Organigrama și Politica de Personal a aparatului tehnic și de execuție al O.M.D-ului și dacă este cazul, a comisiilor/comitetelor.
6. Propune grila de salarizare a personalului încadrat cu contract de muncă și nivelul remunerației colaboratorilor.

ART.17 CONTROLUL FINANCIAR AL ORGANIZAȚIEI
	Controlul financiar intern al Organizației este asigurat de un cenzor, legal reprezentat prin dl. ________________ - conform legitimației eliberată de Corpul Experților Contabili și Contabililor Autorizați nr…/….. și autorizația eliberată de CECAR seria .. NR…………./……….   .

ART.18 MEMBRII CONSILIULUI DIRECTOR NU POT FI CENZORI.

ART.19
1. Pentru activitatea depusă, cenzorul poate primi o indemnizație.
2. Cenzorul poate renunța la funcția sa cu un preaviz de 30 de zile, el fiind răspunzător pentru retragerea sa intempestivă și pentru eventualele neglijențe în îndeplinirea atribuțiilor.
3. În caz de indisponibilitate, atribuțiile acestuia vor fi exercitate temporar de împuternicitul Adunării Generale, urmând ca aceasta să decidă, în maxim 3 luni, înlocuirea cenzoului.
ART.20 ÎN REALIZAREA COMPETENȚELOR SALE, CENZORUL:
· verifică modul în care este administrat patrimoniul O.M.D-ului;
· întocmește rapoarte și le prezintă Adunării Generale;
· poate participa la ședințele Consiliului Director, fără drept de vot;
· îndeplinește orice alte atribuții prevăzute în Statut sau stabilite de Adunarea Generală;

ART.21 Regulile generale de organizare și funcționare ale Cenzorilor se aprobă de Adunarea Generală. Cenzorul își poate elabora un regulament intern de funcționare.
ART.22 Pentru acordarea de dată certă Statutului, pentru reprezentarea în fața organelor administrative și de jurisdicție pentru obținerea personalității juridice a O.M.D-ului, Adunarea Generală a membrilor fondatori împuternicește pe domnul SOCEANU Iulian-Constantin, identificat cu C.I , seria KZ, nr. 695786, CNP: 17512251385591.
ART.23 Prezentul act constitutiv a fost redactat în 3 exemplare, fiecare cu valoare de original.

ASOCIAȚI:

U.A.T. Oraș Techirghiol, prin Primar, Iulian-Constantin Soceanu

______________________________

Complex Balnear și de Recuperare C.A.A. S.R.L., prin Septimiu-Sebastian Bourceanu

______________________________

SC Cabinet Stomatologic LADENT S.R.L., prin Mihai Cârlan

______________________________



PREȘEDINTE DE ȘEDINȚĂ,
Tahner CURTACAI


CONTRASEMNEAZĂ PENTRU LEGALITATE:
SECRETARUL GENERAL AL ORAȘULUI TECHIRGHIOL,
Niculina PAROŞANU

